CELEX: C2005/082/19
Language: fi
Date: 2005-04-02 00:00:00
Title: Asia C-22/05: Euroopan yhteisöjen komission 25.1.2005 Belgian kuningaskuntaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/9
            
         Euroopan yhteisöjen komission 25.1.2005 Belgian kuningaskuntaa vastaan nostama kanne
   (Asia C-22/05)
   (2005/C 82/19)
   Oikeudenkäyntikieli: ranska
   Euroopan yhteisöjen komissio on nostanut 25.1.2005 Euroopan yhteisöjen tuomioistuimessa kanteen Belgian kuningaskuntaa vastaan. Kantajan asiamiehinä ovat G. Rozet ja N. Yerrell, prosessiosoite Luxemburgissa.
   Kantaja vaatii, että yhteisöjen tuomioistuin:
   
               1.
            
            
               toteaa, että Belgian kuningaskunta ei ole noudattanut tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY (1) 1 artiklan 3 kohdan ja 17 artiklan mukaisia velvoitteitaan, koska se on jättänyt tivoliyrityksissä työskentelevät henkilöt kyseisen direktiivin kansallisten täytäntöönpanotoimenpiteiden soveltamisalan ulkopuolelle;
            
         
               2.
            
            
               velvoittaa Belgian kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY 1 artiklan 3 kohdassa ei säädetä tivoliyrityksissä työskentelevien henkilöiden jättämisestä tämän direktiivin kansallisen täytäntöönpanolainsäädännön ulkopuolelle. Tämän säännöksen mukaan näet direktiiviä sovelletaan kaikkeen toimintaan, poikkeuksena ilma-, rautatie-, maantie-, meri-, sisävesi- ja järvikuljetus, merikalastus, muu merellä tehtävä työ ja lääkärien harjoittelu. Tässä artiklassa ei mainita tivoliyrityksessä työskentelevien henkilöiden ryhmää, tämä ryhmä täytä minkään direktiivin 17 artiklassa hyväksytyn poikkeuksen edellytyksiä, eivätkä Belgian viranomaiset sitä paitsi ole vedonneet tällaisiin poikkeuksiin. Ottamalla käyttöön poikkeuksen, josta ei ole säädetty itse direktiivissä, Belgia on näin pannut mainitun direktiivin täytäntöön virheellisesti ja siten se ei ole noudattanut velvoitteitaan.
   
      (1)  EYVL L 307, 13.12.1993, s. 18.